АҞӘА, жьҭаара 31 – Sputnik. Аԥсны иҟоу Урыстәылатәи арратә база аруаа алегенда инақәыршәаны Аԥсны иҟаз "атеррористцәа" ҭадырхеит. Абри атәы аанацҳауеит аокруг апресс-маҵзура.
Ауснагӡатә мҩаԥысуан аҽазыҟаҵарақәа рҳәаа иҭагӡаны.
"Аҽазыҟаҵарақәа раан иаалырҟьаны идыргылаз аррамаҵзурауаа ахҭыс ахьыҟалаз аҭыԥ ахь инеиит, "атеррористцәагьы" рхьаҵра амҩақәа ркит. Абри ашьҭахь амца рыжәҵан БТР-82АМ рыла", - анацҳауеит апресс-маҵзура.
Аруаа разыҟаҵаразы ахархәара рыҭан арԥжәагақәеи еиуеиԥшым абџьари. "Атеррористцәа" роль нарыгӡон абаза аррамаҵзурауаа рыҟәшақәа руак.
Иааидкыланы ауснагӡатә иалахәын 100-ҩык аруааи 10 рҟынӡа арратә техникеи.